钦定古今图书集成/明伦汇编/官常典/第780卷 > 萧祗
## 钦定古今图书集成/明伦汇编/官常典/第780卷 > 萧祗

按《北齐书》本传，“祗字敬式，梁武帝弟南平王伟之子
也。少聪敏，美容仪。在梁封定襄县侯，位东扬州刺史。
于时江左承平，政宽人慢，祗独莅以严切，梁武悦之，
迁北兖州刺史。太清二年，侯景围建邺，祗闻台城失
守，遂来奔。以武定七年至邺。文襄令魏收、邢邵与相
接对。历位太子少傅，领平阳王师，封清河郡公。齐天”
保初，授右光禄大夫，领国子祭酒。梁元帝平侯景，复
与齐通好，文宣欲放祗等还南。俄而西魏克江陵，遂
留邺都。卒，赠中书监、车骑大将军、扬州刺史。